Ոչ այնքան։ Ես ընդունվել եւ սովորում էի ԵՊՀ միջազգային հարաբերություն բաժնում: ՀՀ առաջնությանը մասնակցելուց հետո, որտեղ առաջին տեղը զբաղեցրեցի, մեկնեցի ԱՄՆ՝ մեր նախկին օլիմպիական Արսեն Հարությունյանի մոտ՝ մարզվելու։ Մեկ ամսից վերադարձա եւ պարզվեց՝ առանց որևէ զգուշացման, պատճառաբանելով անհարկի բացակայությունները, ինձ հեռացրել էին բուհից։ Շատ հիասթափվեցի, եւ հորս խնդրեցի ինձ կրկին ուղարկել ԱՄՆ, որպեսզի գոնե սպորտային կարիերաս զարգացնեմ եւ երկրիս օգտակար լինեմ։ Այստեղ գալուս հիմնական նպատակը այն է, որ 4 տարի պարապելու ժամանակ ունենամ, որպեսզի մասնակցեմ եկող օլիմպիական խաղերին։ Այստեղ մնալու հիմնական մտադրություն չունեմ։ Օլիմպիադային մասնակցելուց հետո, եթե հաջողվի, պարտքս եմ համարում վերադառնալ ու մեկնել ծառայության։